Joan Pons (CC SBR) s´enduu la 13a edició de la Tramunbike - Diari de Girona
Joan Pons (CC SBR) s´enduu la 13a edició de la Tramunbike
Joan Pons en el moment de creuar la línia d´arribada a Salt. f. moradell
SALT | DDG La tretzena edició de la mítica Tramunbike va disputar-se ahir amb un total de 315 bikers inscrits, i es va demostrar que la cursa de bicicleta de muntanya més fidel a l'esperit originari de la BTT està plenament consolidada. Amb un recorregut dur i tècnic que s'iniciava, com és habitual els darrers anys, a Les Preses i finalitzava 66,6 quilòmetres després, a Salt, els corredors van haver de fer front, a més, al fang acumulat per les darreres pluges, que van complicar enormement la cursa. La prova va estar dominada amb autoritat pel corredor del Club Ciclista SBR Joan Pons, que va complir el traçat en 4:07. El van seguir Josep Almendros (Bicis Esteve) amb un temps de 4:20 i Cristian Collados.